Universis presentes litteras inspecturis, ego Radulphus de Bieres, clericus, filius quondam Regnaudi de Bieres, notum facio quod ego pro evidenti utilitate mea, etc., vendo, concedo et quitto magistro Iohanni Chevillardi, presbitero, et suis, medietatem indivisam cujusdam petie terre site subtus muros civitatis Eduensis, inter viam publicam que tendit a Broillio versus viam publicam, que via tendit a furno Matheroni, forestarii, ad capellam sancte Anastasie ex una parte, et terram ecclesie Eduensis quam nunc tenet vir venerabilis decanus Lingonensis ex altera, et inter terram et domum Roberti Clavelli, clerici, ex una parte, et domum domini Galteri Torti, presbiteri, terram dicte Aloiz, Iohannis Vicon et Fraudini Torti, ex altera, cum medietate indivisa arborum dicte petie terre vendite, etc., pro quatuordecim libris Vien. Quas quatuordecim libras, ratione dicte venditionis, habui et recepi a dicto Iohanne in pecunia, etc., de quibus venditis me devestio, etc., salva quarta parte unius sextarii vini ad mensuram Eduensem et quarta parte duorum denariorum de charnaige, solvendis et reddendis annuatim pro predictis venditis decano et capitulo ecclesie Eduensis, etc. Datum die lune post hyemale festum beati Martini, anno Domini millesimo ducentesimo nonagesimo quarto.